דז'ה דיארמטי (יועץ פרלמנטרי)

ד"ר דז'ה (דוד) דיארמטי (במקור גוטמן<ref>Az engedélyt tartalmazó BM rendelet száma/évszáma: 11476/1894. Forrás: MNL-OL 30794. mikrofilm 727. kép 2. karton. Névváltoztatási kimutatások 1894. év 4. oldal 22. sor</ref> עד 1894 בהונגרית: Gyarmati Dávid Dezső; אוז'הורוד, 23 באפריל 1873 - בודפשט, 9 בנובמבר 1941)<ref></ref> היה משפטן, בעל תואר "יועץ פרלמנטרי ראשי" באספה הלאומית ההונגרית, יהודי-הונגרי, מנהל לישכת הקצרנות והתיעוד של הפרלמנט ההונגרי, מורה, מומחה לקצרנות, אביה של פאני דיארמטי (1912–2014) שהייתה רעיתו של המשורר מיקלוש רדנוטי שנרצח בשואה.

== ביוגרפיה ==
דז'ה (דוד) גוטמן נולד במשפחה יהודית כבנם של שלמה גוטמן ושל פאני ורייזמן (1837–1911).<ref></ref> הוא למד בבית הספר התיכון בעיר הולדתו, שם נבחר ב-29 בספטמבר 1889 לסגן נשיא החוג לקצרנות בשיטת גאבלסברגר-מרקוביץ' (בהיעדר אמצעים טכנולוגיים אחרים קצרנות שימשה בפרלמנטים רבים לתיעוד חיוני של הדברים שנאמרו במליאה). גוטמן השלים את השכלתו הגבוהה בפקולטה למשפטים (דוקטור למשפטים) ובמדע המדינה של אוניברסיטת בודפשט (שמה כיום אוניברסיטת אטווש לוראנד). הוא הצטיין לראשונה בתחרות הקצרנות של בית הנבחרים בשנת1891, שם זכה בשני פרסי זהב לרמה בינונית (180 הברות לדקה).<ref></ref> בתחרות שנערכה במרץ של השנה שלאחר מכן זכה בפרס זהב של חבר האספה הלאומית שומה וישונטאי (מקודם: שלמה ויינברגר).<ref></ref> ב-1893 זכה בפרס הראשון של "האגודה הלאומית ההונגרית לקצרנות".<ref></ref> הוא ניצח בדרגה הגבוהה ביותר (220 הברות לדקה) גם בתחרות הכתיבה של בית הנבחרים שהתקיימה ב-19 בנובמבר 1893.<ref></ref> בנובמבר 1894 מונה לקצרן מתמחה בלשכה הפרלמנטרית.<ref>Budapesti Közlöny, 1894. november 13. (28. évfolyam, 261. szám)</ref> הוא קודם לקצרן פרלמנטרי רשמי במאי 1898 (תפקיד חשוב בשים לב לצורך בתיעוד אמין מקצועי ומדויק של דיוני הפרלמנט).<ref>Budapesti Közlöny, 1898. május 3. (32. évfolyam, 102. szám)</ref> באפריל 1902, הוא זכה בפרס השני בתחרות מיוחדת של העיר סגד (270-300 הברות לדקה).<ref></ref> מהשנה שלאחר מכן התמנה למנהל קורסי הקצרנות הגרמנית-הונגרית של "האיגוד הלאומי ההונגרי לקצרנות" ועד מהרה הפך למנהל שעמד בראש צוות המורים.<ref></ref> ההכשרות נערכו ב"בית הספר המקצועי גאבלסברגר" בכיכר על שם פרנץ ליסט בית 10. דיארמטי זכה בפרס הראשון בקטגוריה הקשה ביותר (270–300 הברות לדקה) בתחרות הקצרנות הארצית שנערכה באונגוואר במאי 1904.<ref></ref> בית הספר המקצועי שניהל עבר לרחוב שאנדור הגדוש 7 בטרזווארוש (רובע 6 של בודפשט) בעשור השני של המאה ה-20.

במרץ 1924 מונה דיארמטי למנכ"ל השני של הלשכה הפרלמנטרית.<ref></ref> הוא זכה בהכרה לאומית. בשנת 1926 העניק לו נשיא האספה הלאומית את התואר יועץ לשכה.<ref></ref> ביולי 1929 הועלה על ידי נשיא בית הנבחרים ליועץ פרלמנטרי ראשי ולמנכ"ל הלשכה.<ref></ref> ביוני 1933, לאחר ארבעים שנות שירות, פרש מתפקידו כיועץ פרלמנטרי ראשי ומנכ"ל הלשכה. הוא ניהל את "בית הספר הלאומי המקצועי הראשון גאבלסברגר" כל עוד בית הספר פעל.

מותו נגרם כתוצאה מאוטם שריר הלב. דיארמטי הובא למנוחות בהשתתפות קהל רב בבית הקברות היהודי ברחוב קוזמה בבודפשט. לאיוש מארקי-זאי נשא הספד בראש משלחת של משרד העיתונות, הדוקומנטציה והקצרנות של הפרלמנט ההונגרי.<ref></ref>

== משפחתו ==
אשתו הייתה ארנקה וייס (1881–1963), בתם של יוז'ף וייס ושל פרנציסקה פלש, עמה התחתן ב-26 באפריל 1903.<ref></ref>

ילדִיהם:
* רוז'ה דיארמטי (1904–1932), נישאה לעמנואל מילך.
* לאסלו יוז'ף דיארמטי (1905–1962), דוקטור לרפואה מנתח, רופא ראשי בבית חולים. אשתו הראשונה הייתה ז'ופיה פודור, בתו של ד"ר אוסקר פודור. אשתו השנייה (מאז 1956) הייתה אווה יאקבפי.
* פאני דיארמטי (1912–2014) מורה ללשון, אשתו של המשורר, הסופר והמתרגם מיקלוש רדנוטי (1909–1944).

== פרסים ==
* שני פרסי זהב לרמה בינונית (180 הברות לדקה) בתחרות הקצרנות של בית הנבחרים בשנת 1891
* פרס זהב של חבר האספה הלאומית שומה וישונטאי (מקודם: שלמה ויינברגר) בתחרות שנערכה במרץ 1892
* פרס הראשון ב-1893 של האגודה הלאומית ההונגרית לקצרנות
* פרס ראשון בדרגה הגבוהה ביותר (220 הברות לדקה) בתחרות הכתיבה של בית הנבחרים שהתקיימה ב-19 בנובמבר 1893
* פרס השני בתחרות מיוחדת של העיר סגד באפריל 1902 (300-270 הברות לדקה)
* פרס הראשון בקטגוריה הקשה ביותר (300-270 הברות לדקה) בתחרות הקצרנות הארצית שנערכה באונגוואר במאי 1904

== לקריאה נוספת ==
* Adatai a Petőfi Irodalmi Múzeum katalógusában ([https://opac-nevter.pim.hu/en/record/-/record/PIM100461 נתוניו במוזיאון הספרותי פטפי])
* Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967.([http://mek.oszk.hu/00300/00355/html/ לקסיקון ביוגרפי הונגרי]. עורכת ראשית אגנש קניירש 1967)

== קישורים חיצוניים ==
* [http://real.mtak.hu/70931/1/gyarmati%20fanni%20gender%20(1%29.pdf יומנה של פאני דיארמטי]
* A MAGYAR JOGÁSZEGYLET TAGJAI. 1901—1902. ([http://misc.bibl.u-szeged.hu/22883/1/04557_001a-024a.pdf חברי אגודת המשפטנים בהונגריה. דז'ה דיארמטי])
* [https://www.arcanum.com/en/online-kiadvanyok/Lexikonok-magyar-eletrajzi-lexikon-7428D/g-gy-757D7/gyarmati-dezso-75AC1/ ביוגרפיה] באתר Arcanum

== הערות שוליים ==

קטגוריה:משפטנים יהודים הונגרים
קטגוריה:מורים יהודים עד אמצע המאה ה-20
קטגוריה:קצרנות
קטגוריה:יועצים
קטגוריה:בודפשט: אישים
קטגוריה:בוגרי אוניברסיטת אטווש לוראנד בודפשט
קטגוריה:יהדות בודפשט
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1873
קטגוריה:הונגרים שנפטרו ב-1941